અમદાવાદ: ગુજરાતમાં 10 આતંકવાદીઓ ઘૂસ્યા હોવાના એલર્ટ બાદ સોમનાથમાં આકરી સુરક્ષા વચ્ચે આજે શિવરાત્રિની પૂજા થઇ રહી છે. તો બીજી તરફ વારાણસીના કાશી વિશ્વનાથ મંદિર સહિત દેશભરના શિવમંદિરોમાં સવારથી જ ભક્તોની કતાર લાગી ગઇ છે. અત્રે ઉલ્લેખનીય છે કે ગુપ્તચર એજન્સીઓએ પાકિસ્તાનથી ગુજરાતના માર્ગે દિલ્હીમાં દસ સંદિગ્ધ લશ્કર-એ-તૈયબા અને જૈશ-એ-મોહમંદ આતંકવાદીઓ ઘુસવાની આશંકા વ્યક્ત કરી છે. આ દરમિયાન વડાપ્રધાન નરેન્દ્ર મોદીએ દેશવાસીને શિવરાત્રિની શુભેચ્છા પાઠવતાં ટ્વિટ કર્યું છે.